b'\n_START_ARTICLE_\nHumber (bil)\n_START_PARAGRAPH_\nHumber var et bilmerke under britiske Rootes. De produserte hovedsakelig luksusbiler, slik som Humber Super Snipe, Imperial og Pullman._NEWLINE_Humber eksisterte som en sykkelfabrikk fra 1868. I 1899 kom deres f\xc3\xb8rste bil, Phaeton, med en motor p\xc3\xa5 3,5 hestekrefter._NEWLINE_Under f\xc3\xb8rste verdenskrig m\xc3\xa5tte de konsentrere seg om produksjon av v\xc3\xa5pen og flymotorer. Under andre verdenskrig ble flere pansrede kj\xc3\xb8ret\xc3\xb8y produsert under Humber-navnet._NEWLINE_Humber og Hillman slo seg sammen i 1929, og i 1930 tok Rootes over kontrollen. I 1932 ble Humber en heleid divisjon av Rootes._NEWLINE_Merkets siste bil var Humber Sceptre, enn oppgradert versjon av Hillman Minx.Den ble produsert fra 1963 \xe2\x80\x93 1976. Merket ble nedlagt i 1975 eller 1976, da alle Humber-biler fikk Chrysler-navnet. Chrysler hadde nemlig kj\xc3\xb8pt opp Rootes-konsernet.\n_START_SECTION_\nI Norge\n_START_PARAGRAPH_\nHumber var et av de f\xc3\xb8rste bilmerkene Bertel O. Steen tok inn i landet, rundt 1905\xe2\x80\x9310 fram til andre verdenskrig.'